CELEX: E2020J0005
Language: da
Date: 2021-02-25 00:00:00
Title: Domstolens dom af 25. februar 2021 i sag E-5/20 SMA SA og Société Mutuelle d’Assurance du Bâtiment et des Travaux Publics mod Finanzmarktaufsicht Liechtenstein (Statens ansvar — direktiv 2009/138/EF — tilsynsforpligtelser — forsikringskrav — forsikringstagere og begunstigede) 2021/C 245/16

24.6.2021   
            
            
               DA
            
            
               Den Europæiske Unions Tidende
            
            
               C 245/20
            
         
      DOMSTOLENS DOM
      af 25. februar 2021
      i sag E-5/20
      SMA SA og Société Mutuelle d’Assurance du Bâtiment et des Travaux Publics mod Finanzmarktaufsicht Liechtenstein
      
         
            (Statens ansvar — direktiv 2009/138/EF — tilsynsforpligtelser — forsikringskrav — forsikringstagere og begunstigede)
         
      
      (2021/C 245/16)
      I sag E-5/20, SMA SA og Société Mutuelle d’Assurance du Bâtiment et des Travaux Publics mod Finanzmarktaufsicht Liechtenstein — hvori Fürstlicher Oberster Gerichtshof (højesteret i Liechtenstein) har anmodet Domstolen om i henhold til artikel 34 i aftalen mellem EFTA-staterne om oprettelse af en tilsynsmyndighed og en domstol at fortolke Europa-Parlamentets og Rådets direktiv 2009/138/EF af 25. november 2009 om adgang til og udøvelse af forsikrings- og genforsikringsvirksomhed (Solvens II), navnlig direktivets artikel 27 og 28, samt de direktiver, som det har afløst, nemlig direktiv 73/239/EØF, direktiv 88/357/EØF og direktiv 92/49/EØF, har Domstolen, sammensat af præsidenten Páll Hreinsson og dommerne Per Christiansen (refererende dommer) og Bernd Hammermann, afsagt dom den 25. februar 2021. Domskonklusionen lyder således:
      Artikel 27 og 28 i Europa-Parlamentets og Rådets direktiv 2009/138/EF af 25. november 2009 om adgang til og udøvelse af forsikrings- og genforsikringsvirksomhed (Solvens II), direktiv 73/239/EØF, direktiv 88/357/EØF og direktiv 92/49/EØF giver ikke økonomiske aktører, der hævder at være kreditorer i et forsikringsselskab under omstændigheder som dem, der foreligger i hovedsagen, nogen udtrykkelige rettigheder og kan ikke give anledning til et erstatningskrav overfor en tilsynsmyndighed i henhold til princippet om statens ansvar.